google/wiki40b huggingface dataset:
Kanoja

Kanoja – siaura, ilga irklinė valtis (nors dabar būna ir burinių bei motorinių). Laivuojama viengubu irklu.
Kanojos yra labai senas laivų tipas. Jos populiarios tarp džiunglių tautų. Gaminamos išskobiant didelio medžio kamieną arba lengvą karkasą aptraukiant (sakų pagalba) medžių žieve. Tokių kanojų talpa gali būti nuo 2 iki 100 vietų.
Šiuolaikinės kanojos gaminamos iš plastmasės, anglies pluošto, raudonmedžio. Naudojamos dažniausiai keleivių plukdymui (pvz., Venecijos kanalais), turizmui. Specialios sportinės kanojos gaminamos sportinėms kanojų varžyboms.
Jūžintų Juozo Otto Širvydo vidurinė mokykla

Istorija

Jūžintų mokykla minima 1890 m. Įsikūrusi toje pačioje vietoje, kur ir dabartinė. Apie 1901 m. pradėta statyti naujoji mokykla. Statė ją valsčius. 1909–1912 m. joje mokėsi 60 mokinių iš aplinkinių kaimų. Tik 2 pamokas per savaitę lietuviškai mokė M. Žilinskaitė. 1914 m. užbaigta naujos mūrinės mokyklos statyba, tačiau patalpose įsikūrė valsčiaus raštinė. Pirmojo pasaulinio karo metais mokykla veikė su pertraukomis.
1917–1920 m. mokoma lietuvių kalba. Dirbo mokytojai A. Starkus ir K. Velbasys. 1919 m. įkuriamos pradinės mokyklos Dauliūnuose, Mičiūnuose, Ažubaliuose, Tomakaimyje. Nuo 1928 m. mokyklos padalintos į vasaros ir žiemos. Vasaros mokykloje mokėsi 7–8 metų vaikai, o žiemos – vyresnieji. 1938 m. mokytojas J. Butkus mokykloje suorganizavo penktąjį skyrių. Patalpas nuomojo ir privačiuose butuose – pas Aukštuolį, Gačionį, Baltakį.
1945 m. įsteigtos dvi progimnazijos klasės, kurios įsikūrė Žiukelio namuose, vėliau perkeltos į Macijausko namus Skeiriuose. 1951 m. mokykla iš Skeirių persikėlė į Jūžintus ir tapo vidurine. 1956 m. pavasarį išleista pirmoji abiturientų laida. 1969 m. mokykla nukentėjo nuo gaisro, 1973 m. pradėti statyti du priestatai. Pavadinta knygnešio, politinio veikėjo Juozapo Otto Širvydo (1875–1935) vardu.
Teva Pharmaceutical Industries

Istorija

2003 m. spali Teva paskelbė apie ketinimus už 3,4 mlrd. JAV dolerių įsigyti Jungtinių Amerikos Valstijų farmacijos bendrovę "Sicor Inc.". Su šio sandorio užbaigimu 2004 m. Sausio 22 d., Teva ižengė į biopanašių vaistinių preparatų rinką ir taip pat įsigijo Vilniuje esančią gamyklą "Sicor Biotech".
Jazminas

Pavadinimo kilmė

Manoma, kad pavadinimas atėjęs iš Artimųjų Rytų, kadangi persiškai yasmin reiškia „Dievo dovana“, o šis žodis atėjęs iš arabų kalbos Yasaman. Spėjama, kad tokiu vardu buvo vadinama kokia nors žymi graži moteris, kurios vardas vėliau perteiktas ir gėlei.
Bartkuškio mokykla-daugiafunkcis centras

Istorija

1952 m. įsteigta septynmetė mokykla, vėliau aštuonmetė, devynmetė, nuo 1993 m. Bartkuškio pagrindinė mokykla, nuo 2015 m. Bartkuškio mokykla-daugiafunkcis centras.
Marketingas (žurnalas)

Marketingas – mėnesinis lietuviškas verslo žurnalas vadovams.
Tai žurnalas, skirtas reklamos, ryšių su visuomene, vadybos ir pardavimų praktikams.
Pagrindinis tikslas – marketingo srityje dirbantiems asmenims pateikti aktualijas bei naudingą mokomąją ir analitinę informaciją, padedančią geriau organizuoti darbą, įgyti konkurencinį pranašumą ir efektyviai dirbti vietinėse bei tarptautinėse rinkose.
Šiandien, rytoj, poryt

Turinys

„Žmogus su 5 oro balionais“ – istorija apie vyrą, apsėstą minties kuo labiau pripūsti oro balioną.
„Piko valanda“ – į kitą miestą atvykęs vyras apsistoja pas draugus, kur tampa jų barnių ir net grasinimo ginklu liudininku.
„Blondinė žmona“ – neapsikentęs išlaidžios žmonos vyras nusprendžia ją parduoti į miestą atvykusiam šeichui, neįtardamas, kad žmona rezga tą patį, norėdama parduoti vyrą į šeicho brolio – gėjaus haremą.
Čambarakas

Istorija

Iki 1920 m. buvo žinomas kaip Michailovka. Tarp 1920 m. ir 1972 m. vadintas Karmir Gjugu, bei 1972 m. ir 1991 m. Krasnojelsku. Įkurtas rusų imigrantų XIX amžiaus 4-as dešimtmetyje.
Pašvinės

Istorija

TSRS okupacijos metais kaimas priklausė Bubių apylinkės Gilvyčių tarybiniam ūkiui. Kaime yra Pašvinės kalnas (altitudė 148,5 m), kelios kaimo turizmo sodybos, pliažai, trumpalaikio poilsio bazės ir stovyklavietės. Į šiaurę nuo kaimo yra Ventos–Dubysos kanalas.

Aplinkinės gyvenvietės

Valatkiai – 2 km
KURŠĖNAI – 10 km 
 Žadvainiai – 1 km
ŠIAULIAI – 22 km 
 BUBIAI – 9 km
Šaukėnai – 7 km
Margės – 1 km 
 Kurtuvėnai – 3 km
Juodlė – 3,5 km
Vainagiai – 3,5 km
Laisvučiai – 2 km
Kohortinis tyrimas

Kohortinis tyrimas (angl. cohort study arba follow - up study) – tai analitinis epidemiologinis stebėjimo tyrimas, kurį atliekant stebima sveikų žmonių grupė, sudaryta iš rizikos veiksnio veikiamų bei neveikiamų individų. Tiriamųjų grupė vadinama kohorta.
Siekiant nustatyti priežastinį ryšį tarp rizikos veiksnio ir ligos, renkami duomenys apie visus naujus ligos atvejus (sergamumą).
Renegatas

Turinys

Lukas ir Briedis – buvę armijos draugai, kurių keliai išsiskyrė. Lukas klajoja vienas po šalį su džipu ir žirgu, vardu Džo Braunas, bei įvairiais būdais ieško galimybių užsidirbti. Tuo tarpu Briedis pakliūna į kalėjimą ir prašo Luką pasirūpinti jo paaugliu sūnumi Metu. Briedis laimėjo kortomis žemės sklypą su namu Arizonoje ir nori, kad Lukas su Metu ten pabūtų keletą metų, kol šis taps pilnametis.
Komplikuotas paauglys puikiai valdo peilį, bičiuliaujasi su rokeriais ir pradžioje nepatikliai žiūri į tėvo draugą, tačiau kelionėje patirti išbandymai priverčia juodu pradėti gerbti vienas kitą.
Arizonoje jų laukia religinei bendruomenei priklausantys kaimynai ir Juristo vadovaujami žmonės, norintys nupirkti žemę bei įkurti čia naują miestą. Nusprendęs pasipriešinti šiems planams, Lukas susiduria su praeities šešėliais iš tarnybos armijoje laikų.
Plazmodezma

Plazmodezma – mikroskopinis kanalas augalinėse ląstelėse (ir kai kuriose dumblių ląstelėse), kuris kerta jų ląstelės sienelę. Plazmodezmos leidžia augalinėms ląstelėms komunikuoti ir transportuoti medžiagas.
Priešingai negu gyvūninėse ląstelėse, kiekviena augalinė ląstelė yra apsupta polisacharidine ląstelės sienele. Todėl kaimyninės augalinės ląstelės yra atskirtos pora ląstelės sienelių ir įsiterpiančia vidurine lamele, taip suformuojamas apoplastas – užląstelinė sritis. Nors ląstelės sienelė yra pralaidi tik mažiems tirpiems proteinams ir kitiems tirpiniams, plazmodezma leidžia tiesioginį, reguliuojamą, simplastinį tarpląstelinį medžiagų transportą tarp ląstelių.
Yra dvi plazmodezmų formos: pirminė plazmodezma, kuri susidaro ląstelės dalijimosi metu ir antrinė plazmodezma, kuri gali susidaryti tarp brandžių ląstelių.
Kitos panašios ląstelės struktūros yra: plyšinės jungtys, ląstelės nanovamzdeliai.
Paladianizmas

Paladianizmas (paladijanizmas, paladiškas stilius) – architektūros stilistika, ankstyvoji klasicizmo fazė. Paladianizmo architektams labai didelę įtaką padarė italų renesanso architekto Andrea Palladio (1508−1580) kūrybos principai ir pavyzdžiai. Stilistika klestėjo XVIII a. Tarp žymiausių paladianizmo pastatų: Baltieji rūmai Vašingtone ir Smolnis Sankt Peterburge.

Paladianizmas Anglijoje

Paladianizmo paskleidimas Anglijoje priskiriamas architektui Inigo Jones (1573–1652). Inigo Jones studijavo architektūrą Italijoje 1598−1603 m. 1610 m. jis lankėsi Venete, susipažino su Andrea Palladio traktatu „Keturios knygos apie architektūrą“. 1614 m. Inigo Jones susitiko su Palladio mokiniu Vincenzo Scamozzi. 1615 m. grįžęs į Angliją Inigo Jones suprojektavo Karalienės namą Grinviče. 1619 m. jis suprojektavo Banketų namą Londone, kuris tapo pirmuoju baigtu namu Anglijoje, imituojančiu Palladio stilių. 1719 m. Richard Boyle (1694−1753), Berlingtono lordas, keliavo specialiai į Venetą, kad susipažinti su Palladio kūriniais. 1725-30 m. jis suprojektavo ir pastatė Čizviko namą, kuris yra tikriausiai garsiausias paladianizmo pavyzdys Anglijoje. Richard Boyle rėmė architekto William Kent (1685−1748), su kuriuo susipažino Italijoje, darbus. Kitas žymus paladianizmo pasekėjas buvo James Gibbs (1682–1754).

Paladianizmas JAV

Anglų architektų veikalai, ypač James Gibbs, paveikė JAV (tuo metu Britanijos kolonija) architektus. Vienu iš pirmųjų ir būdingiausių paladianizmo pavyzdžių laikomas pastatas Draiton Holas Čarlestone, Pietų Karolinoje. Pirmuoju paladianizmo viešuoju pastatu įvardijama Redvudo biblioteka Niuporte. XVIII a. antrojoje pusėje buvo pastatyta daug pastatų paladijietišku stiliumi. Vienu reikšmingiausių paladianizmo pasekėjų buvo Thomas Jefferson (1743−1826, JAV prezidentas), kuris suprojektavo rotondą Virdžinijos universitetui ir pastatė Montičelo plantacijos namą paladijietišku stiliumi.

Paladianizmas Rusijoje

Pirmuoju paladianizmo pastatu Rusijoje laikomas škotų architekto Charles Cameron (1743–1812) 1782 m. pradėti statyti Pavlovsko rūmai. 1780 m. į Rusiją atvyko italų architektas Giacomo Quarenghi (1744−1817), kuris daug dirbo Sankt Peterburge ir jo apylinkėse. Tikriausiai garsiausiu jo statiniu tapo Smolnis. Kitais reikšmingais paladianizmo atstovais buvo Nikolajus Lvovas (1753−1803) ir Ivanas Starovas (1745−1805).

Paladianizmas kitose valstybėse

Keletas klasicistinių pastatų su ryškiomis paladianizmo apraiškomis:
Madam Baterflai

Istorija

Opera „Madam Baterflai“ sukurta pagal to paties pavadinimo amerikiečių autoriaus Deivido Belasko (David Belasco) pjesę, kurią Dž. Pučinis pamatė 1900 m. vasarą Londone. Ji iškarto jam padarė įspūdį ir jis scenos užkulisiuose susitikęs su D. Belasku išprašė pirminį pažadą suteikti jam teisę pritaikyti pjesę operai. Galutinis susitarimas pasiektas 1901 m. balandį, kai Dž. Pučinio leidėjas Džulijus Rikardis įgijo visas teises į siužetą. D. Belasko pjesė savo ruožtu buvo paremta amerikiečių rašytojo Džono Liuterio Longo (John Luther Long) to paties pavadinimo novele. Dž. L. Longas beveik tikrai rėmėsi prancūzo, laivyno karininko Pjero Loti romanu „Ponia Chrizantema“. Labai tikėtina, kad „Madam Baterflai“ siužetas buvo paremtas išties įvykusia istorija. Libretas buvo parašytas Luidžio Ilikos ir Džiuzepės Džiakozos, kurie jau anksčiau parašė Dž. Pučinio operų „Bohema“ ir „Toska“ libretus. Operos premjera įvyko 1904 m. vasario 17 d. Milano La Scala teatre. Dž. Pučinis buvo įsitikinęs operos sėkme, tačiau ji patyrė vieną skandalingiausių operos istorijoje fiasko. Prie to tikriausiai nemenkai prisidėjo ir Dž. Pučinio oponentų samdyti nušvilpėjai. Vienas žurnalistas po to rašė: „ši opera yra žuvusi“. Kompozitorius atšaukė antrąjį atlikimą ir per 3 mėnesius revizavo kūrinį sutrumpindamas vietas 1 veiksme, perskirdamas 2 veiksmą į dvi dalis ir įtraukdamas pauzę tarp 2 veiksmo nakties ir ryto, ką kai kurie šiuolaikiniai vertintojai vadina kompozitoriaus klaida. Šios „Madam Baterflai“ versijos pastatymas Brešos Didžiajame teatre virto visišku triumfu, kuris lydi operą iki šių dienų.
„Madam Baterflai“ pastatyta Lietuvos nacionaliniame operos ir baleto teatre 1937, 1965, 1976, 2006 metais.
Ir kaip Ikaras...

Turinys

Filmas prasideda prazidento Marko Žari nužudymu. Pradėjusi tikrinti gretimus namus, policija netrukus randa ir galimo žudiko kūną. Sudaryta speciali komisija, tirianti nusikaltimą, paskelbia savo išvadas, kad nusikaltėlis pats nusižudė, tačiau jos narys, prokuroras Henris Volnje atsisako jas pripažinti ir pradeda tyrimą. Atskleidžiamos naujos aplinkybės, keliančios įtarimų, jog tai galėjo būti politinis susidorojimas. Prokuroras atskleidžia tiesą, tačiau neturi įrodymų ir galimybių ją paviešinti...
Mukočumfono nacionalinis parkas

Flora ir fauna

Mukočumfono parke vyrauja drėgni visžaliai miškai ir mangrovės. Iš retų augalų parke sutinkama: asiūklinė kazuarina (Casuarina equisetifolia), Avicennia alba, blakstienotoji rizofora (Rhizophora mucronata), smailialapė rizofora (Rhizophora apiculata), Rhizophora cylindrica, Avicennia marina, Xylocarpus granatum, Excoecaria agallocha, paprastoji nipa (Nypa fruticans), migdolinis viršūklis (Terminalia catappa), indinė miletija (Millettia pinnata), Hibiscus tiliaceus, Guettarda speciosa, lygusis šventmedis (Clerodendrum inerme), apskritalapis skaistminas (Vitex rotundifolia), Dracaena loureiri, aukštasis sparnenis, Barringtonia macrostachya, baltasis svimburis (Schima wallichii), Vatica diospyroides, garcinija Garcinia speciosa ir kt.
Parke gyvena: Finlaisono puošnioji voverė (Callosciurus finlaysonii), vaisėdis šikšnosparnis Pteropus phaeocephalus, langūras Trachypithecus obscurus, krabaėdė makaka ir kt., sutinkama daug paukščių: vandenynis rifinis garnys, Todiramphus chloris, terekija, didysis kukalis, (Caprimulgus macrurus) ir kt. Daugelį parko salų supa koralų rifai.

Įžymiausios vietos

Parko teritorijoje esančių smėlio paplūdimių bendras ilgis yra 222 km.
Gediminas Jegelevičius

Biografija

1967–1971 m. mokėsi Vabalių pradinėje mokykloje 1971–1975 m. Raitininkų aštuonmetėje mokykloje. 1975–1978 m. lankė Alytaus 7-ąją vidurinę mokyklą. 1983 m. baigė Vilniaus universitetą ir įgijo ekonomisto kvalifikaciją.
1983 m. Alytaus „Snaigės“ šaldytuvų gamykloje tiekimo skyriaus prekių žinovas, 1984 m. paskirtas tiekimo skyriaus viršininko pavaduotoju. 1988–1990 m. Lietuvos geležinkelių gyventojų aprūpinimo skyriaus parduotuvės vedėjas. Nuo 1990 m. UAB „Junda“ tiekėjas, 1992–2000 m. UAB „Junda“ direktorius. 2000 m., restruktūrizavus UAB „Junda", UAB „Jundos stalių gaminiai“ direktorius.
Liberalų ir centro sąjungos narys. 2003–2007 m., 2007–2011 m. ir nuo 2011 m. Alytaus miesto savivaldybės tarybos narys. 
Žmona Danguolė. Turi 2 dukras – Astą ir Dainą.
Įmetimas

Įmetimas (angl. throw-in) - veiksmas futbole, kuriuo pratęsiamas žaidimas. Futbolo taisyklių numeris 15.

Procesas

Įmetamas kamuolys į aikštę iš tos vietos, kurioje jis kirto šoninę liniją. Priešingos komandos žaidėjas neturi užstoti ar kitaip trukdyti įmetant kamuolį. Žmogaus, įmetančio kamuolį, abi kojos turi būt ant žemės ir už linijos. Taip pat turi būt naudojamos abi rankos ir prieš įmetant kamuolys turi būt už galvos. Žaidimas pradedamas tuo atveju, kai kamuolys paliečia žaidimo aikštę.
Įvartis neįskaitomas jei žaidėjas įmeta kamuolį į vartus, t. y., kerta vartų liniją. Netaisyklingai įmestas kamuolys gali atitekti priešingos komandos žaidėjui pakartojant įmetimą.

Strategija

Optimaliausias kampas įmetant kamuolį į aikštę yra 30 laipsnių, pasak Brunelio universiteto (Londonas) apskaičiavimų. Šis kampas padeda kamuoliui toliau skrieti horizontaliai.
Įmetant kamuolį į baudos vietą iš ilgo nuotolio gali būt gera strategija puolant. Tai sunku padaryti, todėl žaidėjas turi turėti gerą fizinį pasirengimą.
Didysis pievagrybis

Literatūra

Lietuvos grybų atlasas, Vincentas Urbonas, Kaunas, Lututė, 2007, ISBN 978-9955-692-59-1, 215 psl.
Eiselogas

Eiselogas (ol. Ijsseloog) – dirbtinė Nyderlandų sala, esanti viduryje Ketelmero ežero. Supilta toksiško šlamo saugojimui, kuris gaunamas valant ir gilinant ežero dugną.
Eiselogo saugyklos statyba prasidėjo 1996 m. ir baigėsi 1999 m. Sala yra apvalios dambos formos, kurios skersmuo 1 km. Virš vandens paviršiaus sala iškilusi 10 m. Damba juosia 45 m gylio vandens telkinį, kurį iškasus supilta pati damba. Vidinis dambos paviršius išklotas plėvele, kuri neleidžia užterštam šlamui prasiskverbi į ežerą ar gruntinius vandenis. Teršalai, storu sluoksniu nusėdę Ketelmero ežere, pateko į jį iš Eiselio ir kitų Reino atšakų, į kurias gamyklos pildavo panaudotą vandenį, ypač 1950–1990 m. Užterštų medžiagų saugojimas ežere turi nemažai privalumų – nesukelia nepatogumų vietiniams gyventojams, taip pat iki minimumo sumažina kontaktą su aplinka. Atliekų turis saugykloje sudaro 23 mln. m³.
Ežero valymo darbai prasidėjo 2000 m. Saloje įsikūrusi valymo stotis, atskirianti teršalus ir smėlį su durpėmis. Išvalytas smėlis naudojamas statybai, durpės transportuojamos į netoliese esančią pelkėtą vietovę, o likęs šlamas perpumpuojamas į saugyklą. Kai saugykla prisipildys, ji bus uždengta smėlio ir molio sluoksniais, o pati sala bus naudojama rekreacijai.
Vincas Bacevičius

Vincas Bacevičius (1875 m. gegužės 16 d. Ardzijauskuose, Šakių apskr. – 1952 m. gruodžio 22 d. Kaune) – lietuvių pedagogas, chorvedys, kompozitorius.

Biografija

1890–1893 m. mokėsi Veiverių mokytojų seminarijoje. Ją baigęs, kurį laiką mokytojavo Užnemunėje, o 1899–1923 m. – Lenkijoje. Varšuvoje vadovavo lietuvių chorui, Lodzėje baigė privačią prof. T. Hadnickio muzikos mokyklą, dėstė muziką ir dainavimą Lodzės berniukų progimnazijoje, vadovavo chorui. Vėliau Lodzės berniukų ir mergaičių seminarijų dainavimo ir jo metodikos mokytojas. 1903 m. Lodzėje lenkų kalba išleistas jo sudarytas dainų rinkinys moksleivių chorui.
1923 m. sugrįžęs į Lietuvą, iš pradžių buvo Kauno 36-osios pradinės mokyklos vedėjas, 1923–1931 m. – Kauno „Aušros“ berniukų gimnazijos muzikos ir dainavimo mokytojas, vadovavo chorui ir pučiamųjų orkestrui, rengė koncertus ir išvykas.
Nuo 1940 m. – Kauno miesto švietimo skyriaus inspektorius, daug dėmesio skyrė moksleivių muzikiniam švietimui, buvo muzikos metodinės komisijos pirmininkas. 1947–1952 m. – Kauno 23-osios pradinės mokyklos vedėjas, dvejus metus dėstė muziką ir vadovavo chorui Simono Daukanto mokytojų seminarijoje. 1947 m. suteiktas nusipelniusio mokytojo vardas.
Parašė „Muzikos pradžiamokslį“, skirtą gimnazijoms ir mokytojų seminarijoms, rašė ir smuiko pradžiamokslį, harmonijos ir polifonijos vadovėlius. Harmonizavo lietuvių liaudies dainas ir kūrė savas kompozicijas chorams, parašė kūrinių fortepijonui, styginių kvartetui ir instrumentinių pjesių, instrumentavo kitų kompozitorių kūrinius.
Vaikai muzikai Kęstutis Bacevičius, Vytautas Bacevičius, Gražina Bacevič. Mokinys Feliksas Bajoras.
Viktoras Tiažkijus

Biografija

1983 m. VU Teisės fakultete baigė teisės studijas, įgijo teisininko kvalifikaciją ir pradėjo dirbti VU TF Darbo teisės katedroje asistentu. 1985-1988 m. Maskvos universiteto (Lomonosovo vardo) Teisės fakulteto aspirantas. 1988 m. rugsėjo 30 d. apgynė disertaciją tema „Tipinės nuostatos ir valstybinės rekomendacijos tarybinės darbo teisės sistemoje“, teisės mokslų kandidatas (socialinių mokslų teisės krypties daktaras).
Nuo 1988 iki 1992 m. VU TF Darbo teisės katedros asistentas ir vyr. asistentas, nuo 1993 m. docentas, nuo 1992 m. VU Teisės fakulteto prodekanas, iki 2002 m. VU TF dekanas, nuo 1993 m. docentas, nuo 2009 m. rugsėjo 1 d. Privatinės teisės katedros docentas. VU Žurnalistikos instituto dėstytojas (pirmakursiams dėstė kursą „Darbo teisė“; studentams paskaitoje pasirodė neblaivus (viso kurso vardu savo nuogąstavimus išdėsčius kreipimesi į VU KF Žurnalistikos instituto vadovybę, iš VU Teisės fakulteto žurnalistams atsiųstas dėstyti kitas dėstytojas; už tai Tiažkijui jokių nuobaudų nebuvo paskirta). Iki 2006 m. Vilniaus komercinio arbitražo teismo pirmininkas, Lietuvos Respublikos Prezidento kanceliarijos Prezidento Valdo Adamkaus patarėjo pavaduotojas iki 2002 m.
1996 m. Pretendentas į kandidatus į Lietuvos Respublikos Konstitucinio Teismo teisėjus.
Monografijos autorius, kelių darbų, LR darbo kodekso komentaro bendraautoris.
Vedęs. Žmona Eglė Mickevičiūtė Tiažkijienė, Advokatės Eglės Mickevičiūtės Tiažkijienės kontoros advokatė. Turi du sūnus. Sūnus Konstantinas Tiažkijus, LR teisingumo ministerijos Teisės sistemos departamento Teisės sistemos vystymo skyriaus vyriausiasis specialistas . Dukra Viktorija Tiažkijūtė – moksleivė.
Mirė 2014 m. spalio 17 d. Vilniuje.
Bažnyčios žinios

Bažnyčios žinios – Lietuvos Katalikų Bažnyčios Informacijos centro leidinys, einantis nuo 1996 m. sausio 16 d. Vilniuje.

Istorija

Steigėja Lietuvos vyskupų konferencija. Leidžiamas 2 kartus per mėnesį. Tiražas 1300 egz.
Vyr. redaktorius G. Žukas.
Mykolas Šukutis

Biografija

1995 m. AB „Silmega“ direktorius.
Nuo 1993 m. Lietuvos socialdemokratų partijos Klaipėdos rajono skyriaus narys.
1995–1997 m. Klaipėdos rajono savivaldybės tarybos narys.
Psilomelanas

Formulė

Apibendrinta formulė yra Ba(Mn²⁺)(Mn⁴⁺)₈O₁₆(OH)₄ arba (Ba,H₂O)₂Mn₅O₁₀. Psilomelane yra 70-80% mangano oksido.
Psilomelanas kartais vadinamas hidrintu (su prijungtomis vandens molekulėmis) mangano manganatu.

Savybės

Psilomelanas yra amorfinis, sandara primena vynuogišką (angl. botryoidal) ir stalaktišką masę glotniu spindinčiu paviršiumi ir submetaliniu blizgesiu. Mineralas aiškiai skiriamas nuo kitų hidrintų mangano oksidų (manganito ir angl. wad) didesniu kiečiu (Moso skalė) - nuo 5 iki 6. Tankis nuo 3,7 iki 4,7. Brėžis rudai juodas, skilimas glotnus. Dėl savo amorfinės prigimties mineralas dažnai turi priemaišų, pvz., geležies hidroksido. Tirpsta druskos rūgštyje išskirdamas chloro dujas.
Aušrinė (Vilnius)

Istorija

Iki 1989 m. Nr. 3 ėjo kaip Lietuvos Persitvarkymo Sąjūdžio savaitraščio „Atgimimas“ priedas jaunimui. Išleista 18 numerių. Dėl lėšų stygiaus leidyba nutrūko. Tiražas 1989 m. – 30 000 egz., 1990 m. – 13 000 egz.
Pseudoophonus calceatus

Mityba

Suaugėliai ir lervos plėšrios, minta įvairiais vabzdžiais, smulkiais moliuskais ir kt. bestuburiais. Suaugėliai į savo mitybos racioną įtraukia ir augalų sėklas.
Velžiai (Pasvalys)

Aplinkinės gyvenvietės

Grąžteliai – 2,5 km 
Kiburiai – 4,2 km
Velželiai – 1,5 km 
 RYGA – 82 km
Kiemėnai – 5 km
Leveikoniai – 2,8 km 
Gineikiai – 4,6 km
Namišiai – 2 km 
 Deveitoniai – 5 km 
 SALOČIAI – 8 km
Žvirbliniai – 2,5 km 
 VAŠKAI – 6 km 
 Vainaroniai – 9 km 
 Devynergiai – 12,5 km
Žižmiai – 2 km 
 Nemeikšiūnai – 6,7 km 
 Noriai – 7,5 km 
 Šimoniai – 16 km
Manikūnai – 2 km 
 Telžiai – 7,5 km 
 Nečioniai – 9 km 
 PASVALYS – 18 km
Prekyba ir pramonė

Istorija

Leido Klaipėdos krašto pramonės ir prekybos rūmai ir Antanas Skirius. Spausdino Ryto spaustuvė Klaipėdoje. Išėjo 24 numeriai.
Rašė pasaulinės prekybos, užsienio rinkos, muitų sistemos, licencijų, mokesčių ir kitais klausimais, spausdino politikos, ekonomikos, kultūros gyvenimo apžvalgas.
Bendradarbiavo D. Gruodis, Vladas Kurkauskas, B. Matulionis, J. Narkutis, V. Staugaitis ir kt.
Redagavo M. Budriūnas, P. J. Gabrys, Ernestas Galvanauskas, J. Gasiūnas, Aloyzas Pakalniškis, J. Povilaitis, Vladimiras Zubovas.
Helovinas (2018 m.)

Siužetas

Prieš 40 metų (1978 m.) Helovino naktį Laurie Strode (aktorė Jamie Lee Curtis) pavyko išgyventi serijinio žudiko Michael Myers ataką, tačiau iš psichiatrijos klinikos pabėgęs maniakas sugrįžo. Filmo pagrindinė mintis – vienas monstras sukūrę kitą, todėl filmo metu Laurie bando pati pagauti ir nužudyti žudiką, o jai padeda jos dukra Karen ir anūkė Allyson.
Crichtonsaurus

Išvaizda

Crichtonsaurus buvo vidutinio dydžio dinozauras, ilgis siekė 3 metrus. Apatinis žandikaulis – plonas ir be išorinių ornamentų. Dantys maži, tipiškos ankilozaurų formos.

Vardas

Kinijos mokslų akademijos Stuburinių gyvūnų paleontologijos ir paleoantropologijos instituto mokslininkai Crichtonsaurus bohlini pavadino rašytojo Michael Crichton ir švedų paleontologo Birger Bohlin garbei. M. Crichton buvo gerai parduodamų romanų „Juros periodo parkas“, „Dingęs pasaulis“, „Andromedos štamas“ ir kt. autorius. Tuo tarpu B. Bohlin žinomas ne tik už savo indėlį darbuose apie dinozaurus ir kitus priešistorinius gyvūnus: jis buvo grupės, nustačiusios Pekino žmogaus (Homo erectus pekinensis) egzistavimą, narys.
Sremas

Istorija

Įkurtas X a. 1253 m. suteiktos savivaldybių teisės. Valdant Boleslovui Narsiajam, gyvenvietė turėjo gynybinę sieną. XIV a. tapo karališkuoju miesteliu.
Po Pirmojo pasaulinio karo tapo Antrosios Lenkijos Respublikos dalis.
Deivydas Vyniautas

Biografija

UAB „Grūstė“ restoranų tinklo vadovas, didmeninės prekybos vadovas.
Nuo 2011 m. Mažeikių rajono savivaldybės tarybos narys (koalicija „Kitaip“).